מהיר ועצבני (סדרת סרטים)

מהיר ועצבני (באנגלית: The Fast and the Furious) היא סדרת סרטי פעולה העוסקת במרוצי רחוב מחתרתיים, לרוב תוך שילוב מספר רב של כלי רכב. הקשר העלילתי בין הסדרות אינו רציף, אם כי קיים קו משותף המתבסס על דמויות הסדרה. מהסרט החמישי הסדרה עוברת לעיסוק בתכנון מעשי שוד, בסגנון סרטים כמו "הג'וב האיטלקי" ו"הקשר הצרפתי", במקום במרוצי רחוב.

את הסרט הראשון ביים רוב כהן, את השני ג'ון סינגלטון, את ארבעת הבאים והתשיעי ג'סטין לין, את השביעי ג'יימס ואן את השמיני פ. גארי גריי ואת העשירי לואי לטריה. הזיכיון הגיע למקום התשיעי ברשימת הזיכיונות המכניסים ביותר, לפי Box Office Mojo.

 סרטי הסדרה 

תקציר הסרטים
מהיר ועצבני

הסרט הראשון מביא את סיפורו של בריאן אוקונר, שוטר סמוי הנשלח להסתנן לחבורת חובבי מרוצים המנהלים מרוצי רחוב לא חוקיים. מפקדיו של בריאן משוכנעים כי מנהיג החבורה דומיניק טורטו מעורב בשורת מעשי שוד של מוצרי אלקטרוניקה חדישים ממשאיות תובלה בהם היו מעורבות מכוניות מרוץ. בריאן משתתף במרוצי רחוב שמארגנים דומיניק וחבורתו, ותוך זמן קצר רוכש את אמונו של דומיניק ואף מתאהב באחותו מיה. התקרבותו של בריאן לעולמו של דומיניק גורמת לו להתלבט לגבי משימתו המיועדת. לבסוף, על אף שבריאן מצליח לחשוף את מעשיו של דומיניק, הוא מאפשר לו לברוח.

 מבוא טעון-טורבו 

בסרטון זה (6 דק') שהוא מבוא לסרט השני, אוקונר עוזב את לוס אנג'לס לפני שלמשטרת לוס אנג'לס תהיה הזדמנות לעצור אותו. בשעה שה-FBI מנהל אחריו מצוד ארצי, אוקונר מגיע למקומות כמו אריזונה, ניו מקסיקו וטקסס ומנצח בכל מרוץ רחוב בו הוא משתתף. אולם, הוא נאלץ לנטוש את מכוניתו מאחור כאשר למשטרה נודע דבר מיקומו. הוא תופס טרמפ ומגיע לחניון מכוניות משומשות. אוקונר קונה ניסאן סקייליין משומשת ומשדרג אותה. בעזרתה הוא מנצח במרוצי רחוב נוספים. הוא נוסע מזרחה לאטלנטה, ג'ורג'יה בדרכו למיאמי, פלורידה – נקודת הפתיחה של הסרט השני.

 מהיר ועצבני 2 

בסרט השני, בריאן אוקונר כעת במנוסה, לאחר שנתן לדומיניק לחמוק מידי המשטרה. הוא מגיע למיאמי כדי לפתוח בחיים חדשים, אך עד מהרה הוא שוב מתדרדר לעולם מרוצי הרחוב הבלתי חוקיים. סוכני שירותי המכס עוצרים אותו ומציעים לו עסקה שתסיר את האישומים כנגדו אם יבצע עבודה נוספת כסוכן סמוי. בריאן מסכים ומגייס לעזרה חבר ילדות בשם רומן פירס, פושע לשעבר. השניים מבצעים משלוחי כסף שחור עבור ברון סמים עשיר בשם קרטר ורון, ועובדים יחד עם סוכנת שירותי המכס מוניקה פואנטז כדי להפילו.

מהיר ועצבני 3

הסרט השלישי עוסק בקווי עלילה שונים לחלוטין מהשניים שקדמו לו, ומתמקד הפעם בסצנת מרוצי הרחוב בטוקיו, יפן. שון בוזוול הוא תלמיד קולג' וחובב מרוצים אשר נשלח לחיות עם אביו ביפן כאלטרנטיבה לשהייה במוסד לעבריינים צעירים. ביפן מתוודע שון למרוצי הדריפט ("מרוצי סחיפה"), מרוצים מסוכנים ומהירים מאוד ששונים בתכלית ממה שהכיר עד כה. הוא חובר לטווינק, המתמחה במכירות ועסקים שמכיר לו את עולם הדריפט, ולהאן, לו הוא הורס את המכונית עד היסוד במרוץ הדריפט הראשון שלו בטוקיו נגד מלך הדריפט טקאשי. עד מהרה שון מסתבך בהוויי החבורות המתחרות, כולל עם היאקוזה היפנית, ומתאהב בחברתו היפהפייה של טקאשי, נילה. בסופו של הסרט שון מתחרה נגד טקאשי על התואר הנכסף – מלך הדריפט של טוקיו.

 לוס בנדולרוס 

הסרט מהווה מבוא לסרט הרביעי ומציג את האירועים שהובילו לשוד משאית הנפט בתחילת הסרט הרביעי. הסרט הוא סרט קצר – באורך של 20 דקות – ובוים על ידי וין דיזל.

 מהיר ועצבני 4 

בסרט הרביעי, צוותו של דומיניק טורטו גונב מכליות דלק ברפובליקה הדומיניקנית. כאשר לטי נרצחת, עקבותיו של דומיניק מובילים אותו לארגונו של ברון סמים שמגייס צוות להובלת הרואין לאורך הגבול המקסיקני כדי להתנקם ברוצח של לטי.

 מהיר ועצבני 5 

הסרט החמישי מהווה המשך ישיר לקודמו. בסרט, בריאן אוקונר (ווקר) ומיה טורטו (ברוסטר) משחררים את דומיניק (דיזל) מהכלא, והם נמלטים מהמדינה לריו דה ז'ניירו. הם מרכיבים צוות נהגים מיומן במטרה לגנוב את כספו של איש עסקים מושחת השולט ביד רמה בעיר. כל אותה עת, הם נרדפים בידי לוק הובס (דוויין ג'ונסון), סוכן Diplomatic Security Service) DSS).

 מהיר ועצבני 6 

בסרט השישי בסדרת הסרטים, פונה הסוכן לוק הובס לדומיניק טורטו ומפתה אותו לסייע לו על ידי תמונה של לטי בחיים. טורטו, בריאן אוקונר ושאר הצוות מצטרפים לסוכן הפדרלי לוק הובס במרדף בהילוך גבוה ברחבי אירופה אחר כנופיה עם כלי רכב מהירים, השודדת רכיבים לפצצה ובניסיון לאתר ולחלץ את לטי.

 מהיר ועצבני 7 

לאחר שהביסו את אוון שואו וחבורתו, דומיניק טורטו וצוותו מורשים לשוב לארצות הברית ולחיות את חייהם הרגילים מבלי להיות נרדפים על ידי רשויות החוק. אולם, אחיו הבכור של אוון מבקש לנקום את הפיכת אחיו לנכה ורודף אחריהם. זאת ועוד, לאחר ששמעו על מותו של האן, החבורה יוצאת להתעמת מול האדם שהרג את חברם.

 מהיר ועצבני 8 

לאחר שהמשפחה נפרדה מבריאן ומיה אוקנור שהחליטו לפרוש עקב התרחבותה של משפחתם עם ילד שני, ואחר שלטי קיבלה בחזרה את זכרונה והיא מגלה שהיא נשואה לדום, דום ולטי נוסעים לקובה לחגוג את ירח הדבש שלהם, כשטרוריסטית בשם סייפר מציעה לו לעבוד בשבילה כשהיא מספרת לו שהיא חטפה את חברה שלו לשעבר, אלנה נבס ומאוחר יותר נודע לו שגם נולד לו ממנה בן, ומאיימת על דום לא לגלות לאף אחד. דום בוגד במשפחה ועובד בשביל סייפר שרוצה להשתלט על העולם על ידי גנבת מכשיר מתקדם לנטרול רשתות חשמל וכן גנבת קודים לשיגור טילים גרעיניים. סייפר בינתיים הורגת את אלנה, המשפחה יוצאת לתפוס את דום ואת סייפר ברחבי העולם, בניו יורק וברוסיה, מצטרף אליהם דקארד שואו שמגלה להם שיש לו חשבון עם סייפר מכבר. לאחר שדום פוגש את אמם של אוון ודקארד שואו הם יוזמים פעולה להציל את הבן של דום על ידי שני האחים שואו הם מצליחים להציל את התינוק וסייפר בורחת מהמטוס. דום קורא לבן שלו בריאן על שם הגיס בריאן אוקנור שפרש.

 מהיר ועצבני: הובס ושואו 

הסוכן הפדרלי לוק הובס וקצין הכוחות המיוחדים של צבא בריטניה לשעבר וכיום מתנקש שכיר דקארד שואו חייבים לאחד כוחות על מנת לעצור איום מתהווה מידי בריקסטון לור, טרוריסט סייבר-גנטי.

 מהיר ועצבני 9 

לאחר אירועי הסרט השמיני, דומיניק טורטו ומשפחתו מוכרחים להתמודד עם אחיו הצעיר של דומיניק, ג'ייקוב, מתנקש קטלני שמשרת את סייפר ונוטר טינה ישנה נגד דומיניק.

 מהיר ועצבני 10 

לאחר אירועי הסרט התשיעי, סייפר ודומיניק טורטו וצוותו, הנעזרים בטס מתאחדים במאבקם נגד דנטה.

בספטמבר 2015 כתב וין דיזל בעמוד הפייסבוק שלו על כך שהבטיח לאולפני יוניברסל טרילוגיה אחרונה שתסיים את הסאגה (בהתייחס לסרטים 8–10). בפברואר 2016 חשף וין דיזל בחשבון האינסטגרם שלו שהסרט התשיעי בסדרה עתיד לצאת ב-20 באפריל 2020, והסרט העשירי בסדרה ב-2 באפריל 2021. אך בעקבות התפרצות נגיף קורונה-ווהאן ובשל ההגבלות שהוטלו בכל העולם הוחלט לדחות את "מהיר ועצבני 9" למועד מאוחר יותר – 28 במאי 2021.
עוד הודיעו אולפני סרטי יוניברסל שסדרת הסרטים תחתום את סופה ב"מהיר ועצבני 11" שיהיה האחרון.

"מהיר ועצבני 10" היה אמור לצאת לאקרנים באפריל 2021 אך בשל דחייתו של הקרנת הסרט התשיעי כך גם הסרט העשירי הושק בתאריך חדש – 19 במאי 2023. עם יציאת הסרט העשירי חשף וין דיזל תאריך גם לסרט "מהיר ועצבני 11" – 4 באפריל 2025. עם זאת קיבל וין דיזל את האופציה מאולפני סרטי יוניברסל להפוך את הסרט "מהיר ועצבני 11" לשני חלקים אחרונים ובכך לסיים את סדרת הסרטים בסרט "מהיר ועצבני 12" שיהיה האחרון, אך עדיין לא התקבלה החלטה רשמית בנושא.

ב-2019 יצא ספין אוף המתמקד בדמויותיהם של הובס ושואו: "מהיר ועצבני: הובס ושואו" בבימוי דייוויד ליטץ'.

ביוני 2023 הוציא דוויין ג'ונסון הודעה לתקשורת, לפיה הוא והשחקן הראשי וין דיזל מתכננים סרט ספין אוף נוסף בכיכובו של ג'ונסון, אשר ישוב לגלם את דמותו של לוק הובס. דיזל לא ישחק בסרט זה אלא ישמש כמפיק. עוד עדכן כי הדמות של דקארד שואו בכיכובו של השחקן ג'ייסון סטיית'האם לא תמשיך לסרט הספין אוף החדש. כאשר והסרט יעסוק בעלילה שתגשר בין "מהיר ועצבני 10" ל"מהיר ועצבני 11". יש סיכוי והסרט החדש של ג’ונסון ודיזל יגרום ל"מהיר ועצבני 11" להידחות לתאריך אחר.

פסקולי הסרטים
פסקולי הסרטים כוללים שירים מאמני ראפ והיפ הופ כגון: BT, לודאקריס, טריק דאדי, ג'ה רול, באסטה ריימס, טגו קלדרון, נייט דוג, די ג'יי שאדו, פיטבול, ג'ו באדן, דון עומר ור. קלי, אמני R&B כפאט ג'ו ואשנטי, אמני גראז' רוק כפרודיג'י וראפ מטאל כלימפ ביזקיט. בנוסף, כל המוזיקה המקורית של הסרטים הולחנה בידי בריאן טיילר (3, 4, 5, 7) ולוקאס וידאל (6).

הכנסות הסרטים
 סרט תאריך יציאה תקציב סכום הכנסות הערות כלל עולמי ארצות הברית ארצות הברית מחוץ לארצות הברית כלל עולמי מהיר ועצבני 7 בספטמבר 2001 22 ביוני 2001 $38,000,000 $144,533,925 $62,750,000 $207,283,925 מהיר ועצבני 2 5 ביוני 2003 6 ביוני 2003 $76,000,000 $127,154,901 $109,195,760 $236,350,661 מהיר ועצבני 3: טוקיו דריפט 15 ביוני 2006 16 ביוני 2006 $85,000,000 $62,514,415 $95,953,877 $158,468,292 מהיר ועצבני 4 1 באפריל 2009 3 באפריל 2009 $85,000,000 $155,064,265 $208,100,000 $363,164,265 מהיר ועצבני 5 20 באפריל 2011 29 באפריל 2011 $125,000,000 $209,142,635 $393,087,160 $602,229,795 מהיר ועצבני 6 24 במאי 2013 17 במאי 2013 $160,000,000 $237,791,130 $507,860,027 $785,464,720 מהיר ועצבני 7 3 באפריל 2015 3 באפריל 2015 $190,000,000 $339,441,295 $1,128,000,000 $1,467,441,295 מהיר ועצבני 8 14 באפריל 2017 14 באפריל 2017 $250,000,000 $226,008,385 $1,009,996,733 $1,236,005,118 סכום כולל $1,009,000,000 $1,516,800,436 $3,615,335,261 $5,132,135,697

ביקורות
 סרט Rotten Tomatoes Metacritic מהיר ועצבני 53% (146 ביקורות) 58 (29 ביקורות) מהיר ועצבני 2 36% (157 ביקורות) 38 (35 ביקורות) מהיר ועצבני 3 36% (111 ביקורות) 46 (31 ביקורות) מהיר ועצבני 4 27% (172 ביקורות) 45 (27 ביקורות) מהיר ועצבני 5 77% (191 ביקורות) 67 (29 ביקורות) מהיר ועצבני 6 68% (184 ביקורות) 61 (39 ביקורות) מהיר ועצבני 7 82% (194 ביקורות) 67 (44 ביקורות) מהיר ועצבני 8 66% (259 ביקורות) 56 (45 ביקורות) מהיר ועצבני: הובס ושואו 67% (343 ביקורות) 60 (54 ביקורות) מהיר ועצבני 9 59% (308 ביקורות) 58 (54 ביקורות)

רשימת שחקנים
 דמות סרט מהיר ועצבני מבוא טעון-טורבו(סרט בן 6 דקות) מהיר ועצבני 2 מהיר ועצבני 3: טוקיו דריפט לוס בנדולרוס(סרט בן 20 דקות) מהיר ועצבני 4 מהיר ועצבני 5 מהיר ועצבני 6 מהיר ועצבני 7  הצוות הראשי  וין דיזל וין דיזלק וין דיזל בריאן אוקונר פול ווקר פול ווקר לטישיה "לטי" אורטיז מישל רודריגז מישל רודריגז תמונה בלבד מישל רודריגז מיה טורטו ג'ורדנה ברוסטר ג'ורדנה ברוסטר רומן "רום" פירס טייריס גיבסון טייריס גיבסון טג' פרקר לודאקריס לודאקריס האן סיאול-הו סונג קאנג ג'יזל ישר גל גדותתמונה בלבד. ב-DVD מופיעה בסצנה שנמחקה טגו ליאו טגו קלדרון טגו קלדרון ריקו סנטוס דון עומר דון עומר וינס מאט שולץ מאט שולץ שון בוזוול לוקאס בלאק לוקאס בלאק ג'ימי ג'ין או-יאונג ג'ין או-יאונג קארה מירתה מירתה מישל ראמזי נטלי עמנואל סוכנים פדרליים ושוטרים טאנר טד לוין בילקינס ת'ום בארי ת'ום בארי מרקהאם ג'יימס רימר ויטוורת' מארק בון ג'וניור מוניקה פואנטז אווה מנדז אווה מנדזק פנינג ג'ק קונלי לוק הובס דוויין ג'ונסון אלנה ניבס אלסה פאטקי ריילי ג'ינה קראנו הסוכן סטאסיאק שיי ויגהאם שיי ויגהאם פרנק פטי קורט ראסל אריק רייזנר סקוט איסטווד נבלים ג'וני טראן ריק יון קרטר ורון קול האוזר טקאשי בריאן טי קמאטה סוני צ'יבה ארתורו בראגה ג'ון אורטיז ג'ון אורטיז פניקס קלדרון לאז אלונזו הרנן ריאז חואקים דה אלמיידה זיזי מייקל אירביאוון שואו לוק אוונס לוק אוונסק לוק אוונס דקארד שואו ג'ייסון סטיית'האםק ג'ייסון סטיית'האם קיט טוני ג'ה קארה רונדה ראוזי ג'אקנדה דג'ימון הונסו סייפר שרליז ת'רון

קישורים חיצוניים






הערות שוליים

*
קטגוריה:סרטי פעולה אמריקאיים
קטגוריה:סדרות סרטי פעולה
קטגוריה:סרטי אולפני יוניברסל